text: Hjælp til udsatte børn 
  04 marts 2011 kl. 07.32
  Varde kommune øger nu indsatsen for at give udsatte børn større livskvalitet. Det skal ske gennem foreningslivet.
  - Nogle familier har ikke økonomi til, at deres børn og unge deltager i foreningslivet. Andre har ikke tradition for det, og fælles for dem er det, at de har intet eller et meget begrænset socialt netværk, udtaler projektleder Rudi Andersen, der er teamleder i Børn, Unge og Familie i Varde Kommune, i en pressemeddelelse. 
  Omkring 120 børn og unge mellem 6 og 18 år får de kommende 3 år tilbudt hjælp fra Varde Kommune til at deltage i foreningslivet. 
  Varde Kommune har fra Socialministeriet fået et tilskud på 715.000 kroner til projektet og skyder selv et lignende beløb ind i indsatsen.
  